Alice Wairimu Nderitu. Is náisiúnach ón gCéinia í Alice Wairimu Nderitu (a rugadh ar an 9 Eanáir 1968 i Nairobi) atá ag obair ó Shamhain 2020 mar Chomhairleoir Speisialta na Náisiún Aontaithe maidir le Cinedhíothú a Chosc c d’Ard-Rúnaí na Náisiún Aontaithe, António Guterres. 
Luathshaol agus oideachas.
Tá Dochtúireacht Oinigh ag Nderitu le Litreacha Daonnachta ó Keene State College, céim mháistreachta i staidéir coinbhleachta armtha agus síochána (2013) agus Baitsiléir Ealaíon, Litríochta agus Fealsúnachta (1990) ó Ollscoil Nairobi..
Gairmréím.
Thug Nderitu seirbhís mar bhall de; Líonra Aontas na hAfraice de Mhná Afracacha i gCosc agus Idirghabháil Coinbhleachta (Fem-Wise) ("Network of African Women in Conflict Prevention and Mediation" ) agus Líonra na mBan a Bhaineann an tSíocháin. Bhunaigh sí an eagraíocht 'Na Guthanna Pobail ar son na Síochána agus an Iolrachais', agus bhí sí ina colúnaí leis an nuachtán "The EastAfrican".
Thug Nderitu seirbhís freisin mar Choimisinéir an Choimisiúin Náisiúnta Comhtháthaithe agus Lánpháirtíochta (National Cohesion and Integration Commission) sa Chéinia, agus bhí sí ar cheann de bhunaitheoirí agus an chéad chomhchathaoirleach ar "Uwiano Platform for Peace", gníomhaireacht um chosc coinbhleachta a úsáideann teicneolaíocht shoghluaiste chun saoránaigh a spreagadh chun comharthaí foréigin a thuairisciú, ag nascadh rabhadh luath le freagairt luath.
Bhí Nderitu ar dhuine de thriúr idirghabhálaithe (fir ab ea an bheirt eile) de chomhaontú síochána a shínigh 10 bpobal eitneach i Nakuru, an Chéinia. Ar feadh 16 mhí, ba í an t-aon bhean amháin í i bpróiseas síochána ina raibh 100 seanóir agus 3 idirghabhálaí. Ba í an príomh - idirghabhálaí í i bpróiseas síochána a bhain le 29 pobal eitneach i Stát Kaduna as ar eascair síniú Dhearbhú Síochána Kafanchan ("Kafanchan Peace Declaration").
Ba í an príomh-idirghabhálaí í i bpróiseas síochána a raibh 56 pobal eitneach páirteach ann as ar eascair Dearbhú Síochána Idir-Chomhphobail an Ardchláir Dheisceartaigh, Stát Deisceartach na Nigéire ("Southern Plateau Inter-Communal Peace Declaration in Southern Plateau,Nigeria" ). Chuir sí go mór le ról na n-idirghabhálaithe ban a shainiú, mar dhuine den bheagán ban atá ina sínitheoirí ar chomhaontuithe síochána mar idirghabhálaí coinbhleachta armtha.
Thug Nderitu seirbhís mar bhall de Choiste Náisiúnta na Céinia um Chosc agus Pionósú Choir an Chinedhíothaithe, Coireanna Cogaidh, Coireanna in Aghaidh an Chine Dhaonna agus gach Cineál Idirdhealaithe ("Kenya National Committee on the Prevention and Punishment of the Crime of Genocide, War Crimes, Crimes Against Humanity and all Forms of Discrimination" ) agus mar Theagascóir don Institiúid Auschwitz um Chosc ar Cinedhíothaithe. Mar cheannaire idirnáisiúnta i réimse ina bhfuil ceannas ag fir, tá Nderitu ina abhcóide ar chuimsiú na mban i bhfóraim idirnáisiúnta éagsúla agus chuir sí le tuairiscí ar an gceist.
Thug Nderitu seirbhís freisin mar Choimisinéir ar Choimisiún Fiosrúcháin an Uachtaráin ("Presidential Commission of Inquiry") maidir le díscaoileadh rialtas Chontae Makueni sa Chéinia.
Cáineadh.
Chuir príomhghrúpaí cearta daonna i leith Nderitu, atá ina comhairleoir speisialta de chuid na Náisiún Aontaithe maidir le cinedhíothú a chosc, nár chomhlíon sí a sainordú tar éis di gan ach ráiteas amháin a eisiúint faoin gcogadh i nGaza –ina maraíodha na mílte sibhialtach neamhchiontach. 
I ráiteas a eisíodh i mí Dheireadh Fómhair, d'fhág Alice Wairimu Nderitu aon cháineadh ar Iosrael ar lár.
Foilseacháin.
Alice Wairimu Nderitu - Conflict Transformation and Human Rights: A Mutual Stalemate ? https://berghof-foundation.org/files/publications/dialogue9_nderitu_comm.pdf